Ο **Γιαγιά Τζαμέ** (Yahya Abdul-Aziz Jemus Junkung Jammeh, 25 Μαΐου 1965-) είναι στρατιωτικός και πολιτικός από την Γκάμπια. Υπηρέτησε ως Πρόεδρος από τις 22 Ιουλίου 1994 ως τις 21 Ιανουαρίου 2017.

Προφίλ
------

Γεννήθηκε στις 25 Μαΐου 1965. Το 1992 έγινε διοικητής της Στρατιωτικής Αστυνομίας της χώρας του.
Το πραξικόπημα του Τζαμέ ανέτρεψε τον πρώτο πρόεδρο της χώρας Ντάουντα Τζαγουάρα, που κυβερνούσε από την ανεξαρτησία της Γκάμπια το 1965. Τα 22 χρόνια προεδρίας του Τζαμέ χαρακτηρίστηκαν από καταστολή αντιφρονούντων, περιορισμούς στην ελευθερία του Τύπου, και πολλές καταγγελίες για παραβιάσεις των ανθρωπίνων δικαιωμάτων. Ο πρόεδρος επίσης ισχυρίστηκε, ότι θεράπευσε ασθένειες όπως το HIV/AIDS και τον καρκίνο με βότανα, πάταξε τη μαγεία και προέβη σε ποινικοποίηση των ομοφυλοφιλικών πράξεων. Το 2011 δήλωσε ότι, Θεού θέλοντος, θα μπορούσε να "κυβερνά για ένα δισεκατομμύριο χρόνια".

Πραξικόπημα και προεδρία
------------------------

Έγινε ηγέτης της χώρας με πραξικόπημα στις 22 Ιουλίου 1994, ανατρέποντας τον Πρόεδρο Ντάουντα Τζαγουάρα. Το 1996 μεθόδευσε εκλογές, τις οποίες κέρδισε άνετα.  Ορκίστηκε Πρόεδρος στις 6 Νοεμβρίου 1996  και το κόμμα του Συνασπισμός για Πατριωτικό Επαναπροσανατολισμό και Δόμηση (*Alliance for Patriotic Reorientation and Construction)* κέρδισε και τις βουλευτικές εκλογές του 1997 και 2002, από τις οποίες η Αντιπολίτευση σε μεγάλο βαθμό απείχε. Επανεξελέγη στις προεδρικές εκλογές του 2001 και σε εκείνες της 22 Σεπτεμβρίου του 2006. Στις τελευταίες εκλογές έλαβε 67,3% και ο αντίπαλός του, Ουσάινου Ντάρμπο, ήταν 2ος, όπως και το 2001. Το κόμμα του κέρδισε και τις βουλευτικές εκλογές του 2007. Ο Τζαμέ επανεξελέγη πρόεδρος τον Νοέμβριο του 2011 με ποσοστό 72%.

Στις 21 Μαρτίου 2006 εξουδετερώθηκε απόπειρα ανατροπής του Τζαμέ με πραξικόπημα. Τον Δεκέμβριο του 2014 σημειώθηκε αποτυχημένη απόπειρα πραξικοπήματος ενώ ο πρόεδρος βρισκόταν στο εξωτερικό.

Ο Τζαμέ και το κόμμα του κέρδισαν τις βουλευτικές εκλογές του 2012, όμως ηττήθηκαν στις προεδρικές εκλογές που έγιναν την 1η Δεκεμβρίου 2016. Το μη αναμενόμενο αποτέλεσμα ήταν να κερδίσει η αντιπολίτευση και να εκλεγεί νέος πρόεδρος ο αρχηγός της, Αντάμα Μπάροου. Ο μέχρι τότε πρόεδρος, Τζαμέ, ο οποίος αρχικά παραδέχθηκε την ήττα του, λίγες ημέρες αργότερα αμφισβήτησε το αποτέλεσμα, ζητώντας τη διεξαγωγή νέων εκλογών. Έπειτα από παρέμβαση της γειτονικής Σενεγάλης, στο έδαφος της οποίας ορκίστηκε πρόεδρος ο Μπάροου, ο Τζαμέ αποχώρησε από την προεδρία έπειτα από 22 χρόνια και εγκατέλειψε τη χώρα (πήγε στην εξορία, πρώτα στη Γουινέα και έπειτα στην Ισημερινή Γουινέα. 

Ο Μπάροου επέστρεψε στην Γκάμπια και ανέλαβε κανονικά καθήκοντα, τον Ιανουάριο του 2017.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. jammeh-yahya. Ανακτήθηκε στις 9  Οκτωβρίου 2017.
2. ↑  (Γερμανικά) *Munzinger Personen*. 00000022208. Ανακτήθηκε στις 9  Οκτωβρίου 2017.
3. ↑  www.bbc.com/news/world-africa-48757981.
4. ↑  edition.cnn.com/2019/06/26/africa/yahya-jammeh-gambia-rape-allegations-intl/index.html.
5. ↑  www.nbcnews.com/news/world/gambia-s-ex-president-yahya-jammeh-accused-rape-or-sexual-n1021846.
6. ↑  «Country Profiles: Sub-Saharan Africa: Gambia». U.K. Foreign & Commonwealth Office. 18 Ιουλίου 2011.
7. ↑  Index J
8. 1 2  Keating, Joshua (2016-12-02). «Finally, a Victory for Democracy in 2016».. Ανακτήθηκε στις 2016-12-06.
9. ↑  Farge, Emma (2016-12-03). «Surprise winner of Gambia poll eyes new cabinet, reforms». Reuters.. Ανακτήθηκε στις 2016-12-06.
10. ↑  «Jammeh announces cure for breast cancer, others». *The Point*. 2014-01-20.. Ανακτήθηκε στις 2016-12-09.
11. ↑  Wiseman, John A. (2004). «Africa South of the Sahara 2004 (33rd edition): The Gambia: Recent History». Europa Publications Ltd. σελ. 456.
12. ↑  «Background Note: The Gambia». U.S. Department of State. 22 Απριλίου 2011.
13. ↑  «Gambian president is re-elected». BBC News. 23 Σεπτεμβρίου 2006.
14. ↑  «Attempted coup averted, government says». IRIN. 22 Μαρτίου 2006.
15. ↑  «Ο πρόεδρος της Γκάμπια άλλαξε γνώμη για τις εκλογές και ζητά νέα κάλπη». in.gr. 10 Δεκεμβρίου 2016.
16. ↑  «Γκάμπια: Ορκίστηκε νέος πρόεδρος ο Αντάμα Μπάροου». Πρώτο Θέμα, ηλεκτρονική έκδοση. 19 Ιανουαρίου 2017.
17. ↑  Cocks, Tim; Jahateh, Lamin. «Gambia's former leader Jammeh flies into exile in Equatorial Guinea». Reuters.. Ανακτήθηκε στις 2017-01-22.
18. ↑  «Ex-President Yahya Jammeh leaves The Gambia after losing election». BBC News. 22 Ιανουαρίου 2017. Ανακτήθηκε στις 22 Ιανουαρίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 18991644
* LCCN: n98014688
* ISNI: 0000 0000 4567 1247
* GND: 1068074388

 |

 |